TISZAVASVÁRI VÁROS ÖNKORMÁNYZATA
KÉPVISELŐ TESTÜLETÉNEK
215/2026. (VII.30.) Kt. számú 
határozata


Tiszavasvári Petőfi S. u. – Sopron u. – belterületi határ – 3573 hrsz-ú út által határolt tömb TRT. és a Helyi Építési Szabályzat módosításával kapcsolatos partnerségi egyeztetési eljárás lezárásáról

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 1. pontjában foglalt feladatkörében eljárva az előterjesztést megtárgyalta, és az alábbi határozatot hozza:

I. A hatályos településrendezési eszközök – településszerkezeti terv és leírás, valamint helyi építési szabályzat és szabályozási terv – egyszerűsített eljárással történő módosításával kapcsolatos, a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendelet 75.§-a (3) bekezdése, és Tiszavasvári Város Önkormányzata Képviselő-testületének a Partnerségi Egyeztetés Szabályairól szóló 19/2017. (V.26.) önkormányzati rendelete alapján lefolytatott - partnerségi egyeztetését lezárja, a II. és III. pontban foglalt szempontok szerint.

II. Megállapítja, hogy az egyszerűsített eljárás munkaközi tájékoztatási szakaszban a tárgyhoz kapcsolódóan a partnerektől a rendelkezésre álló határidőn belül 1 db észrevétel, vélemény, javaslat érkezett.

III. Felkéri a polgármestert, hogy a határozat-tervezet elfogadásával az államigazgatási egyeztetést az alábbiak figyelembevételével, a településrendezési tervdokumentáció kiegészítését követően folytassa le:
- a megküldött környezetvédelmi tervfejezetnek az összeadódó környezeti hatások vizsgálatára is kiterjedő kidolgozása, és kumulatív hatások várható fellépése esetén annak szükség szerinti átdolgozása,
- a tervezett beruházás várhatóan növeli a közúti forgalmat, ezért szükséges a közlekedési terv kidolgozása, mely térjen ki különösen a várható forgalomnövekedésre, a tehergépjármű-forgalom alakulására, a közlekedésbiztonsági hatásokra, valamint a lakóterületek közlekedési terhelésének csökkentését szolgáló intézkedésekre,
- a telephely és a szomszédos ingatlanok közötti környezeti terhelés mérséklése érdekében szükséges, hogy a vállalkozás a telekhatár mentén háromszintű zöld növényzetet alakítson ki és tartson fenn. A növényállománynak magas lombkoronaszintű fákból, középmagas cserjeszintből, valamint alacsony növényzetből kell állnia,
- a por- és zajterhelés miatt, a beruházó részletesen mutassa be a környezeti hatások mérséklését szolgáló intézkedéseket.



IV. Felhatalmazza a Polgármestert, hogy a településrendezési eszközök módosítása elfogadásához szükséges 419/2021. (VII. 15.) Korm. rendelet 68. § (1) bekezdés b) pontjának bb) alpontja szerinti egyszerűsített eljárás 68. § (2) bekezdése alapján a tervmódosítás záró véleményezési szakaszát a III. pontban foglalt feltételek teljesítést követően kezdeményezze.

V. [bookmark: _GoBack]Felkéri a Polgármestert, hogy amennyiben az építtető más funkciót tervez ellátni az ingatlanon abban az esetben a kiemelt figyelmet fordítson a környezetvédelmi szabályok megfelelőségének betartására.

